C 402/14

Pubblikazzjoni ta’ applikazzjoni għal emenda ta’ speċifikazzjoni għal isem fis-settur tal-inbid kif jissemma fl-Artikolu 105 tar-Regolament (UE) Nru 1308/2013 tal-Parlament Ewropew u tal-Kunsill

(2021/C 402/10)

Din il-pubblikazzjoni tikkonferixxi d-dritt ta’ oppożizzjoni għall-applikazzjoni skont l-Artikolu 98 tar-Regolament (UE) Nru 1308/2013 tal-Parlament Ewropew u tal-Kunsill (1) fi żmien xahrejn mid-data ta’ din il-pubblikazzjoni.

TALBA GĦAL EMENDA FL-ISPEĊIFIKAZZJONI TAL-PRODOTT

“Tarragona”

PDO-ES-A1555-AM03

Data tal-applikazzjoni: 25 ta’ Novembru 2016

1. Regoli applikabbli għall-emenda

L-Artikolu 105 tar-Regolament (UE) Nru 1308/2013 – Emenda mhux minuri

2. Deskrizzjoni u raġunijiet għall-emenda

2.1. Emendi għad-deskrizzjoni tal-prodotti u l-metodi tal-produzzjoni

Id-deskrizzjoni tal-metodi differenti, li tinsab fit-Taqsima 2 tal-Ispeċifikazzjoni, ġiet emendata. It-Taqsimiet 3 u 4 tad-Dokument Uniku ġew emendati wkoll.

“Vino de misa” (inbid tal-quddies) u “Clásico” (Klassiku) ġew miżjuda mal-lista’ ta’ prodotti ta’ nbid likur.

L-espressjoni tradizzjoanli “Clásico” storikament tintuża flimkien mad-DOP “Tarragona”. Fil-fatt, l-ewwel regolament dwar id-DOP “Tarragona”, adottat fl-1945, ta protezzjoni biss lill-inbejjed likuri, li kienu jissejħu wkoll “Tarragona Clásicos” (Klassiċi ta’ Tarragona).

L-inbid tal-quddies tradizzjonalment jiġi prodott fiż-żona tad-DOP “Tarragona”. Waħda mill-kantini tal-inbid fiż-żona kienet tipprovdi l-inbid tal-quddies lill-Vatikan.

Hemm differenzi bejn id-deskrizzjoni li nżammet sa issa u l-metodi użati attwalment għall-produzzjoni tal-inbejjed likuri. Din l-emenda tagħmel id-deskrizzjonijiet konformi mal-metodi li verament jintużaw fiż-żona tad-DOP “Tarragona”.

Barra minn hekk, “vimblanc” tneħħa mil-lista ta’ nbejjed likuri u ddaħħal fil-kategorija “Inbid minn għeneb imqadded”. Ir-raġunijiet għal din l-emenda huma deskritti hawn taħt.

2.2. Introduzzjoni ta’ kategorija ġdida ta’ nbejjed

Żdiedet il-kategorija “Inbid minn għeneb imqadded”, li tinkludi s-subtip “vimblanc”. Għaldaqstant, it-Taqsimiet 2, 2.1, 2.2 u 7.3 tal-Ispeċifikazzjoni u t-Taqsimiet 3, 4 u 8 tad-Dokument Uniku ġew emendati.

“Vimblanc” tradizzjonalment jiġi prodott fil-muniċipalità ta’ Vinebre f’Ribera d’Ebre, u l-intenzjoni tagħna hija li nippermettu li jiġi prodott u bbottiljat taħt il-protezzjoni tad-DOP “Tarragona”.

Dan il-prodott isir minn għeneb imqadded miksub permezz tad-deidratazzjoni naturali tal-varjetajiet ta’ għeneb awtorizzati f’din l-Ispeċifikazzjoni. Il-qawwa alkoħolika naturali ma tiżdiedx b’mod artifiċjali. Irid ikollu qawwa alkoħolika proprja minima ta’ 9 % tal-volum, qawwa alkoħolika totali ta’ 16 % tal-volum (jew kontenut ta’ zokkor ta’ 272 g/l) u aċidità volatili massima ta’ 2,1 g (grammi ta’ aċidu aċetiku).

2.3. Emendi għall-qawwa alkoħolika

Il-qawwiet alkoħoliċi massimi tneħħew, u l-qawwijiet proprji minimi tbaxxew. Għaldaqstant, it-Taqsimiet 2 u 2.2 tal-Ispeċifikazzjoni u t-Taqsima 4 tad-Dokument Uniku ġew emendati.

Il-qawwiet alkoħoliċi massimi tal-kategoriji li ġejjin tneħħew: inbid, inbid frizzanti ta’ kwalità u nbid semifrizzanti.

Fil-ħsad riċenti, il-qawwiet alkoħoliċi kienu ogħla minħabba t-tibdil fil-klima, b’mod partikolari fil-każ tal-inbejjed ħomor.

Skont l-OKS, l-inbejjed fiż-żona tal-vitikultura tagħna jrid ikollhom qawwa proprja minima ta’ 9 % tal-volum jew, jekk ikunu semifrizzanti, 7 % tal-volum.

Minħabba t-tibdil fil-klima taż-żona tagħna, il-produtturi kultant isibuha diffiċli jilħqu l-qawwa minima. B’riżultat ta’ dan, baxxejna l-qawwiet proprji minimi. Il-qawwa alkoħolika proprja tal-kategoriji li ġejjin ġiet emendata kif xieraq:

Inbid: fil-każ tal-inbid aħmar biss, 10,5 % tal-volum issa jenħtieġ li tinqara 10 % tal-volum.

Inbid semifrizzanti: 10 % tal-volum issa jenħtieġ li tinqara 7 % tal-volum.

2.4. Korrezzjoni ta’ żball rigward l-aċidità totali

L-aċidità totali espressa bħala aċidu tartariku żdiedet minħabba li bi żball tħalliet barra mill-Ispeċifikazzjoni oriġinali. Għaldaqstant, it-Taqsima 2.2 tal-Ispeċifikazzjoni u t-Taqsima 4 tad-Dokument Uniku ġew emendati.

2.5. Emendi għall-espressjonijiet relatati mal-produzzjoni u t-tqaddim

It-Taqsima 2.3 tal-Ispeċifikazzjoni ġiet emendata, iżda d-Dokument Uniku ma huwiex mibdul.

L-informazzjoni rigward l-espressjonijiet relatati mat-tqaddim “Crianza”, “Reserva” u “Gran Reserva” ġiet aġġornata biex tirrifletti l-prattiki attwali, li huma konformi mal-leġiżlazzjoni tal-UE.

L-inklużjoni tal-espressjoni tradizzjonali “Clásico” (Klassiku): inbid likur b’kontenut taz-zokkor residwu ta’ aktar minn 50 g/l.

It-terminu “Clásico” huwa marbut mal-istorja tad-DOP “Tarragona” peress li l-ewwel regolament, adottat fl-1945, ta protezzjoni lill-inbejjed likuri, li kienu jissejħu “Tarragona Clásicos” (Klassiċi ta’ Tarragona). L-idea hija li jiżdied il-valur mal-prodott billi jintuża terminu tradizzjonali.

Il-metodu għall-produzzjoni tal-prodott huwa kif ġej:

“Clásico”: Most, most parzjalment iffermentat, inbid jew most ikkonċentrat tal-varjetajiet ta’ għeneb abjad jew aħmar awtorizzati jistgħu jintużaw fil-produzzjoni tal-inbid likur tradizzjonalment imsejjaħ “Clásico de Tarragona”. Il-varjetajiet tal-għeneb użati għandhom qawwa naturali minima ta’ 12 % tal-volum u jridu jkunu kompletament b’saħħithom. L-alkoħol mid-dwieli tal-aqwa kwalità huwa miżjud waqt il-produzzjoni.

L-inbid likur miksub irid ikollu qawwa alkoħolika proprja minima ta’ 15 % tal-volum, qawwa alkoħolika proprja massima ta’ 22 % tal-volum u kontenut ta’ zokkor residwu ta’ aktar minn 50 g/l.

Żieda ta’ “vino de guarda” (inbid għat-tqaddim) mat-taqsima dwar l-indikazzjonijiet.

Dan huwa proċess ta’ produzzjoni li jintuża b’mod komuni, u l-intenzjoni hija li tingħata kemm jista’ jkun informazzjoni lill-konsumatur finali.

Il-proċess huwa spjegat fid-dettall hawn taħt.

“Vino de guarda” (inbid għat-tqaddim): biex juża l-indikazzjoni “vino de guarda”, il-prodott irid jitqaddem għal minimu ta’ 12-il xahar fi btieti tal-ballut. Meta jitlesta l-proċess tat-tqaddim, il-prodott irid jiġi bbottiljat u mqiegħed fis-suq.

Żieda tal-indikazzjoni tradizzjonali “vino de misa” (Inbid tal-quddies). “Vino de misa” dejjem ġie prodott fiż-żona tad-DOP “Tarragona” u deher fl-ewwel regolament. L-idea hija li jiżdied il-valur mal-prodott billi jintuża terminu tradizzjonali.

Dan huwa prodott kif ġej:

“Vino de misa” (Inbid tal-quddies): il-likur tradizzjonali msejjaħ “vino de misa de Tarragona” (Inbid tal-quddies ta’ Tarragona) huwa magħmul mill-most tal-varjetajiet ta’ għeneb abjad jew aħmar li għandhom qawwa alkoħolika naturali minima ta’ 12 % u jridu jkunu perfettament b’saħħithom. L-alkoħol mid-dwieli tal-aqwa kwalità jiżdied waqt il-proċess tal-produzzjoni. L-inbid likur miksub għandu qawwa alkoħolika proprja ta’ bejn 15 % tal-volum u 20 % tal-volum.

2.6. Tneħħija tad-densità tat-tħawwil u bidliet għar-regoli dwar l-irrigazzjoni

It-Taqsima 3.1 tal-Ispeċifikazzjoni u t-Taqsima 4(a) tad-Dokument Uniku ġew emendati.

Tneħħija tad-densità tat-tħawwil:

Dan il-parametru ma jagħtix lill-prodott karatteristiċi speċifiċi u ma jtejjibx il-kwalità tiegħu. Il-produzzjoni potenzjali diġà hija kkontrollata mill-kilogrammi massimi permessi għal kull ettaru.

Bidliet fir-regoli dwar l-irrigazzjoni:

Ir-regoli nbidlu biex isiru aktar effettivi u aġġornati, kif ukoll biex jiġu adattati għall-ħtiġijiet tal-vitikulturi sabiex ikunu jistgħu jużaw l-irrigazzjoni biex itejbu l-kwalità tal-għenba.

Barra minn hekk, l-irrigazzjoni hija għodda li tista’ tintuża biss f’ċerti ċirkostanzi, skont il-kwalità tal-għenba.

Il-formulazzjoni l-ġdida hija kif ġej: l-irrigazzjoni tista’ titwettaq biss bil-għan li tittejjeb il-kwalità tal-għenba f’ċirkostanzi fejn il-provvista tal-ilma għall-irqajja’ tal-art u l-kundizzjonijiet enoloġiċi tad-dwieli ma jippermettux li jintlaħaq il-livell ottimali ta’ kwalità. Irid jiġi żgurat li l-produzzjoni u r-rendimenti miksuba huma konformi mad-dispożizzjonijiet tal-Ispeċifikazzjoni tal-Prodott. Jekk il-korp maniġerjali tad-DOP iqis li l-irrigazzjoni tista’ taffettwa l-kwalità tal-għenba b’mod negattiv jew li tikkostitwixxi ksur tar-regoli applikabbli, dan jista’ jipprojbixxi l-prattika f’roqgħa art speċifika.

2.7. Tkabbir taż-żona demarkata

It-Taqsima 4 tal-Ispeċifikazzjoni u t-Taqsima 6 tad-Dokument Uniku ġew emendati.

Din il-possibbiltà ġiet ivvalutata fuq talba ta’ ċerti gruppi interessati fit-tkabbir taż-żona tal-produzzjoni. Tħejjew rapporti dwar il-ħamrija, il-klima, l-agronomija u l-ambjent sabiex jiġi ddeterminat jekk iż-żoni koperti mit-tkabbir kinux konformi mal-profil taż-żona tad-DOP. Il-Bord tad-DOP eżamina dawn il-kwistjonijiet u ddeċieda li jkabbar iż-żona tal-produzzjoni.

Il-muniċipalitajiet il-ġodda li ġew inklużi huma:

Prades, Mont-ral, La Febró, Capafonts, El Perelló u Salou.

Ċerti muniċipalitajiet fejn parti mill-muniċipalità tinsab f’żona waħda tad-DOP u parti f’oħra wkoll ġew definiti b’mod preċiż.

2.8. Inklużjoni ta’ varjetajiet (sekondarji) ġodda

It-Taqsima 6 tal-Ispeċifikazzjoni ġiet emendata, iżda d-Dokument Uniku ma nbidilx (peress li l-varjetajiet il-ġodda ġew inklużi bħala varjetajiet sekondarji).

Wieħed mill-interessi tal-Bord tad-DOP “Tarragona” huwa li jinżamm, jerġa’ jitqajjem u jiġi promoss l-użu tal-varjetajiet ta’ għeneb tradizzjonali tar-reġjun tagħna bil-ħsieb li tiġi ppreservata r-rikkezza tal-varjetajiet użati fil-produzzjoni tal-inbejjed tad-DOP.

Din l-emenda għall-Ispeċifikazzjoni tfisser li l-kantini tal-inbid se jkunu jistgħu jindikaw il-varjetajiet sekondarji fuq it-tikketti, u b’hekk jerġgħu jqajmuhom u jirreklamawhom. Il-varjetajiet huma kif ġej:

Cartoixà, bħala sinonimu ta’ Xarel·lo

Sumoll blanc

Vinyater

Malvasia de Sitges jew Malvasia Grossa

2.9. Bidliet fir-rabta

It-Taqsima 7.3 tal-Ispeċifikazzjoni u t-Taqsima 8 tad-Dokument Uniku ġew emendati.

Peress li nħolqot kategorija ġdida tal-prodott – inbid minn għeneb imqadded – ir-rabta hija deskritta hawn taħt.

Il-produzzjoni tal-inbid minn għeneb imqadded taħt id-DOP “Tarragona” hija marbuta maż-żona b’fatturi kulturali u storiċi kif ukoll b’fatturi fiżiċi.

It-tip ta’ ħamrija u l-klima, speċjalment f’żoni interni fejn ma tantx hemm ilma, jirriżultaw f’għeneb li huwa ideali għall-produzzjoni ta’ nbid minn għeneb imqadded, minħabba l-kontenut għoli ta’ zokkor residwu u l-qawwa alkoħolika ottimali tiegħu.

Fir-rigward tal-fatturi kulturali u storiċi, dan it-tip ta’ nbid tradizzjonalment kien jiġi prodott fid-distretti tagħna, speċjalment f’żoni interni, u hemm dokumenti li jixhdu dan. Jiġi prodott prinċipalment minn kooperattivi, minħabba l-importanza tagħhom fir-reġjun tagħna.

2.10. Tneħħija tar-rekwiżit li l-prodott jiġi bbottiljat fis-sors

It-Taqsima 8.4 tal-Ispeċifikazzjoni u t-Taqsima 9 tad-Dokument Uniku ġew emendati.

Iddeċidejna li nneħħu r-rekwiżit li l-prodott jiġi bbottiljat fis-sors peress li nikkunsidraw li l-ibbottiljar tal-prodott fis-sors la jikkontribwixxi għall-kwalità tal-prodott finali u lnqas jippreservaha, u l-kwalità tiegħu ma titnaqqasx jekk dan ma jsirx.

L-inbejjed koperti mid-DOP Tarragona jridu jiġu ppakkjati b’tali mod li jiġu ggarantiti n-natura essenzjali, il-karatteristiċi u l-kwalità tagħhom, u qatt ma jridu jiġu ttrasportati b’mod li jista’ jtellef il-kwalità tal-prodott finali. Jekk il-prodotti jkunu se jiġu ppakkjati barra ż-żona ta’ produzzjoni, il-korp maniġerjali tad-DOP irid jiġi nnotifikat bil-quddiem sabiex ikun jista’ jissorvelja l-imballaġġ u jiggarantixxi l-kwalità tal-prodott.

2.11. L-inklużjoni tat-terminu tradizzjonali “Clásico” (Klassiku)

It-Taqsima 8.6 tal-Ispeċifikazzjoni ġiet emendata. Id-Dokument Uniku ma nbidilx.

Peress li s-subkategorija “Clásico” (Klassiku) żdiedet taħt “Inbid likur”, u t-terminu “Clásico” huwa marbut mal-istorja tad-DOP “Tarragona” (l-ewwel regolament, adottat fl-1945, ta protezzjoni lill-inbejjed likuri, li kienu jissejħu “Tarragona Clásicos” (Klassiċi ta’ Tarragona)), l-intenzjoni hija li jingħata rikonoxximent lill-prodott u li “Clásico” jiġi inkluż bħala terminu tradizzjonali. Dan se jżid il-valur għall-prodott u jgħin jippromwovih.

2.12. Aġġornament tad-dettalji ta’ kuntatt tal-korp ta’ spezzjoni

It-Taqsima 9.1 tal-Ispeċifikazzjoni ġiet emendata. Id-Dokument Uniku ma nbidilx.

DOKUMENT UNIKU

1. Isem/ismijiet għar-reġistrazzjoni

Tarragona

2. Tip ta’ indikazzjoni ġeografika

DOP – Denominazzjoni ta’ Oriġini Protetta

3. Kategoriji tal-prodotti tad-dwieli

1. Inbid

3. Inbid likur

5. Inbid frizzanti ta’ kwalità

8. Inbid semifrizzanti

15. Inbid minn għeneb imqadded

4. Deskrizzjoni tal-inbid/inbejjed

1. Inbid abjad

Dehra: kuluri li jistgħu jvarjaw minn isfar ċar għal sfumaturi jagħtu fl-aħdar jew dehbiena, skont il-livell ta’ tqaddim tal-prodott u/jew il-kuntatt tiegħu mal-injam. Ċar u jleqq, mhux imċajpar.

Aroma: meta jkunu żgħar fl-età, l-inbejjed ikollhom noti ta’ frott li jfakkru f’aromi ta’ frott abjad u/jew frott tropikali u/jew fjuri. Wara t-tqaddim, ikollhom aromi aktar żviluppati, bħall-aromi ta’ injam, ta’ affumikar jew ta’ frott misjur.

Togħma: ibbilanċjata f’termini ta’ ħlewwa, aċidità u alkoħol. L-inbejjed bojod żgħar fl-età huma ħfief, friski u kemxejn aċidużi. L-inbejjed bojod maturi huma aktar strutturati u għandhom togħma ta’ wara li tibqa’ aktar fit-tul.

— Fil-każ ta’ limiti analitiċi mhux indikati fl-Ispeċifikazzjoni, irid ikun hemm konformità mal-leġiżlazzjoni applikabbli attwali.

— Diossidu tal-kubrit massimu: 200 mg/l jekk il-kontenut taz-zokkor ikun < 5 g/l

— Diossidu tal-kubrit massimu: 300 mg/l jekk il-kontenut taz-zokkor ikun ≥ 5 g/l Karatteristiċi analitiċi Qawwa alkoħolika totali massima (f’% tal-volum) Qawwa alkoħolika proprja minima (f’% tal-volum) 10 Aċidità totali minima 3,5 grammi għal kull litru, espressi bħala aċidu tartariku Aċidità volatili massima (f’milliekwivalenti għal kull litru) 13,3 Total massimu ta’ diossidu tal-kubrit (f’milligrammi għal kull litru)

2. Inbid rożè

Dehra: il-kuluri tal-inbejjed rożè jvarjaw bejn roża ċar, lampun, salamun, qoxra tal-berquqa u qoxra tal-basla, skont it-tip ta’ produzzjoni. Huma ċari u ma humiex imċajprin.

Aroma: noti ta’ frott bħal frott aħmar u/jew frott tal-foresta u/jew ħawħ

Togħma: friska, melliesa, ħafifa, inbejjed ibbilanċjati, b’togħma ta’ wara li tibqa’ fit-tul

— Fil-każ ta’ limiti analitiċi mhux indikati fl-Ispeċifikazzjoni, irid ikun hemm konformità mal-leġiżlazzjoni applikabbli attwali.

— Diossidu tal-kubrit massimu: 200 mg/l jekk il-kontenut taz-zokkor ikun < 5 g/l

— Diossidu tal-kubrit massimu: 250 mg/l jekk il-kontenut taz-zokkor ikun ≥ 5 g/l Karatteristiċi analitiċi Qawwa alkoħolika totali massima (f’% tal-volum) Qawwa alkoħolika proprja minima (f’% tal-volum) 10 Aċidità totali minima 3,5 grammi għal kull litru, espressi bħala aċidu tartariku Aċidità volatili massima (f’milliekwivalenti għal kull litru) 13,3 Total massimu ta’ diossidu tal-kubrit (f’milligrammi għal kull litru)

3. Inbid aħmar

Dehra: l-inbejjed mhux maturi fl-età għandhom kulur aħmar qawwi b’intensitajiet differenti ta’ vjola u mhumiex imċajprin. Hekk kif il-livell ta’ tqaddim jiżdied, il-kulur isir inqas qawwi u jiżviluppa sfumaturi li jagħtu aktar fl-oranġjo.

Aroma: l-inbejjed ħomor żgħar fl-età għandhom noti li jfakkru f’aromi ta’ frott aħmar. Dawn l-aromi aktar sempliċi jsiru aktar kumplessi waqt il-proċess tat-tqaddim, meta jiżviluppaw aromi balsamiċi u aromi oħra relatati mat-tqaddim li jfakkru fl-injam u/jew fl-affumikar u/jew fil-ħwawar.

Togħma: it-tannini tal-inbejjed ħomor jagħtuhom il-bilanċ tagħhom. L-inbejjed ħomor mhux maturi għandhom palat qawwi u mellies, b’togħma ta’ wara li tibqa’ kemxejn friska. L-inbejjed ħomor imqaddma huma aktar kumplessi u jiżviluppaw togħmiet melliesa u bellusin, filwaqt li jiksbu bilanċ bejn il-ħlewwa, l-aċidità, l-alkoħol u l-astrinġenza.

— Fil-każ ta’ limiti analitiċi mhux indikati fl-Ispeċifikazzjoni, irid ikun hemm konformità mal-leġiżlazzjoni applikabbli attwali.

— Diossidu tal-kubrit massimu: 150 mg/l jekk il-kontenut taz-zokkor ikun < 5 g/l

— Diossidu tal-kubrit massimu: 200 mg/l jekk il-kontenut taz-zokkor ikun ≥ 5 g/l

— L-aċidità volatili tal-inbejjed ħomor tista’ tiżdied b’0,06 g/l għal kull grad ta’ alkoħol aktar minn 11 % tal-volum u sena ta’ tqaddim, sa massimu ta’ 1,2 g/l. Karatteristiċi analitiċi Qawwa alkoħolika totali massima (f’% tal-volum) Qawwa alkoħolika proprja minima (f’% tal-volum) 10 Aċidità totali minima 3,5 grammi għal kull litru, espressi bħala aċidu tartariku Aċidità volatili massima (f’milliekwivalenti għal kull litru) 20 Total massimu ta’ diossidu tal-kubrit (f’milligrammi għal kull litru)

4. Inbid frizzanti ta’ kwalità

Dehra: kulur isfar jew roża, skont l-għeneb użat. Ċar u jleqq, bi bżieżaq tad-diossidu tal-karbonju u mhux imċajpar.

Aroma: aromi friski u ta’ frott li jfakkru f’dawk il-varjetajiet tal-għeneb użati

Togħma: friska, armonjuża u kremuża fuq il-palat, b’integrazzjoni tajba tad-diossidu tal-karbonju

Aċidità massima totali: 6 g/l

— Fil-każ ta’ limiti analitiċi mhux indikati fl-Ispeċifikazzjoni, irid ikun hemm konformità mal-leġiżlazzjoni applikabbli attwali. Karatteristiċi analitiċi Qawwa alkoħolika totali massima (f’% tal-volum) Qawwa alkoħolika proprja minima (f’% tal-volum) 9,5 Aċidità totali minima 3,5 grammi għal kull litru, espressi bħala aċidu tartariku Aċidità volatili massima (f’milliekwivalenti għal kull litru) Total massimu ta’ diossidu tal-kubrit (f’milligrammi għal kull litru) 185

5. Inbid likur: mistela, muscatel, garnacha, rancio

Mistela, muscatel, garnacha: kulur isfar dehbi jekk isir minn għeneb abjad; kulur iswed ileqq jekk isir minn għeneb aħmar. L-inbejjed huma ħelwin, melliesa, intensi, vivaċi, żejtnija u b’togħma li tibqa’ fit-tul.

Rancio: inbejjed lewn l-ambra bi sfumaturi lewn ir-ram. Ileqq ħafna, b’aromi u togħmiet ta’ frott u ħwawar imnixxfin mixwija. Inbid xott, qawwi u b’saħħtu fuq il-palat.

— Diossidu tal-kubrit massimu: 150 mg/l jekk il-kontenut taz-zokkor ikun < 5 g/l

— Diossidu tal-kubrit massimu: 200 mg/l jekk il-kontenut taz-zokkor ikun ≥ 5 g/l

— Fil-każ ta’ limiti analitiċi mhux indikati fl-Ispeċifikazzjoni, irid ikun hemm konformità mal-leġiżlazzjoni applikabbli attwali. Karatteristiċi analitiċi Qawwa alkoħolika totali massima (f’% tal-volum) Qawwa alkoħolika proprja minima (f’% tal-volum) 15 Aċidità totali minima Aċidità volatili massima (f’milliekwivalenti għal kull litru) Total massimu ta’ diossidu tal-kubrit (f’milligrammi għal kull litru)

6. Inbid likur: “Clásico” (Klassiku)

Most, most parzjalment iffermentat, inbid jew most ikkonċentrat tal-varjetajiet ta’ għeneb abjad jew aħmar awtorizzati jistgħu jintużaw fil-produzzjoni ta’ dan it-tip ta’ nbid. Il-varjetajiet tal-għeneb użati għandhom qawwa naturali minima ta’ 12 % tal-volum u għandhom ikunu kompletament b’saħħithom. L-alkoħol mid-dwieli tal-aqwa kwalità huwa miżjud waqt il-produzzjoni. L-espressjoni tradizzjonali “Clásico” tista’ tintuża.

Dehra: kulur isfar dehbi b’intensità li tvarja jekk isir minn għeneb abjad; kulur aħmar skur li jagħti għal kuluri suwed b’intensità li tvarja jekk isir minn għeneb aħmar.

Aroma: inbejjed ħelwin u/jew melliesa. Jista’ jkollhom aromi ta’ żbib u/jew tamal u/jew għasel u/jew fjuri ħelwin u/jew frott misjur.

Togħma: aċidużi fuq il-palat, li jikkuntrasta mal-ħlewwa li tagħtihom bilanċ. Huma vivaċi, żejtnija u b’togħma li tibqa’ fit-tul. L-aromi kollha fl-imnifsejn huma ħafna aktar qawwijin fuq il-palat.

— Fil-każ ta’ limiti analitiċi mhux indikati fl-Ispeċifikazzjoni, irid ikun hemm konformità mal-leġiżlazzjoni applikabbli attwali. Karatteristiċi analitiċi Qawwa alkoħolika totali massima (f’% tal-volum) Qawwa alkoħolika proprja minima (f’% tal-volum) 15 Aċidità totali minima Aċidità volatili massima (f’milliekwivalenti għal kull litru) Total massimu ta’ diossidu tal-kubrit (f’milligrammi għal kull litru)

7. Inbid likur: “Vino de misa”

Il-prodott “Vino de misa” (inbid tal-quddies) huwa magħmul mill-most tal-varjetajiet ta’ għeneb abjad jew aħmar li għandhom qawwa alkoħolika naturali minima ta’ 12 % u jridu jkunu perfettament b’saħħithom. L-alkoħol mid-dwieli tal-aqwa kwalità jiżdied waqt il-proċess tal-produzzjoni. L-inbid likur miksub għandu qawwa alkoħolika proprja ta’ bejn 15 % tal-volum u 20 % tal-volum.

Dehra: sfumaturi li jvarjaw minn isfar ċar għal kemxejn dehbi

Aroma: nadifa, b’intensità tajba, tal-fjuri u/jew tal-frott

Togħma: ħelwa u bbilanċjata, li tħalli togħma tajba

— Fil-każ ta’ limiti analitiċi mhux indikati fl-Ispeċifikazzjoni, irid ikun hemm konformità mal-leġiżlazzjoni applikabbli attwali. Karatteristiċi analitiċi Qawwa alkoħolika totali massima (f’% tal-volum) Qawwa alkoħolika proprja minima (f’% tal-volum) 15 Aċidità totali minima Aċidità volatili massima (f’milliekwivalenti għal kull litru) Total massimu ta’ diossidu tal-kubrit (f’milligrammi għal kull litru)

8. Inbid semifrizzanti

Kulur isfar jew roża. Ċar u jgħajjat, bi bżieżaq delikati tad-diossidu tal-karbonju u mhux imċajpar. L-aromi ewlenin tal-varjetajiet huma predominanti. Aromi ta’ frott u aromi friski. Inbejjed vivaċi u friski, b’togħmiet qawwijin li jfakkru fi frott aċiduż. Ibbilanċjat f’termini ta’ ħlewwa, aċidità u alkoħol.

— Fil-każ ta’ limiti analitiċi mhux indikati fl-Ispeċifikazzjoni, irid ikun hemm konformità mal-leġiżlazzjoni applikabbli attwali. Karatteristiċi analitiċi Qawwa alkoħolika totali massima (f’% tal-volum) Qawwa alkoħolika proprja minima (f’% tal-volum) 7 Aċidità totali minima Aċidità volatili massima (f’milliekwivalenti għal kull litru) Total massimu ta’ diossidu tal-kubrit (f’milligrammi għal kull litru)

9. Inbid minn għeneb imqadded: “vimblanc”

Il-prodott “vimblanc” huwa magħmul minn għeneb imqadded li jinkiseb permezz tad-deidratazzjoni naturali tal-varjetajiet ta’ għeneb awtorizzati f’din l-Ispeċifikazzjoni, mingħajr ma tiżdied b’mod artifiċjali l-qawwa alkoħolika naturali.

Il-prodott għandu qawwa alkoħolika proprja minima ta’ 9 % tal-volum u qawwa alkoħolika totali ta’ 16 % tal-volum (jew kontenut ta’ zokkor ta’ 272 g/l). L-aċidità volatili massima hija 2,1 g (grammi ta’ aċidu aċetiku).

Dehra: kulur ambra li gradwalment isir aktar qawwi bit-tqaddim tal-inbid

Aroma: inbejjed ħelwin u/jew melliesa u/jew qawwija, b’aromi ta’ żbib u/jew tamal u/jew għasel u/jew fjuri ħelwin u/jew frott misjur

Togħma: aċidużi fuq il-palat, li jikkuntrasta mal-ħlewwa li tagħtihom bilanċ. Huma vivaċi, żejtnija u b’togħma li tibqa’ fit-tul. L-aromi kollha fl-imnifsejn huma ħafna aktar qawwijin fuq il-palat.

— Fil-każ ta’ limiti analitiċi mhux indikati fl-Ispeċifikazzjoni, irid ikun hemm konformità mal-leġiżlazzjoni applikabbli attwali. Karatteristiċi analitiċi Qawwa alkoħolika totali massima (f’% tal-volum) Qawwa alkoħolika proprja minima (f’% tal-volum) 9 Aċidità totali minima Aċidità volatili massima (f’milliekwivalenti għal kull litru) 35 Total massimu ta’ diossidu tal-kubrit (f’milligrammi għal kull litru)

5. Prattiki tal-produzzjoni tal-inbid

a. Prattiki enoloġiċi essenzjali

Prattika tal-ġestjoni tal-għelejjel

L-irrigazzjoni tista’ titwettaq biss bil-għan li tittejjeb il-kwalità tal-għenba f’ċirkostanzi fejn il-provvista tal-ilma għall-irqajja’ tal-art u l-kundizzjonijiet enoloġiċi tad-dwieli ma jippermettux li jintlaħaq il-livell ottimali ta’ kwalità. Irid jiġi żgurat li l-produzzjoni u r-rendimenti miksuba huma konformi mad-dispożizzjonijiet tal-Ispeċifikazzjoni tal-Prodott. Jekk il-korp maniġerjali tad-DOP iqis li l-irrigazzjoni tista’ taffettwa l-kwalità tal-għenba b’mod negattiv jew li tikkostitwixxi ksur tar-regoli applikabbli, dan jista’ jipprojbixxi l-prattika f’roqgħa art speċifika.

L-inbejjed koperti minn din id-DOP jistgħu jsiru biss bl-użu ta’ għeneb b’saħħtu li huma misjurin biżżejjed biex jipproduċu nbejjed b’qawwa alkoħolika naturali minima ta’ 10 % tal-volum.

Prattika enoloġika speċifika

Ir-rendiment ta’ estrazzjoni ma jistax jaqbeż is-70 litru ta’ most jew inbid għal kull 100 kg ta’ għeneb maqtugħ.

b. Rendimenti massimi għal kull ettaru

1. Varjetajiet ħomor

10 000 kilogramma ta’ għeneb għal kull ettaru

2. Varjetajiet ħomor

70 ettolitru għal kull ettaru

3. Varjetajiet bojod

12 000 kilogramma għeneb għal kull ettaru

4. Varjetajiet bojod

84 ettolitru għal kull ettaru

6. Definizzjoni taż-żona demarkata

Il-muniċipalitajiet ta’:

Alcover

L’Aleixar

L’Albiol

Alforja

Alió

Almoster

Altafulla

L’Argentera

Ascó

Benissanet

Les Borges del Camp

Botarell

Bràfim

Cabra del Camp (għajr l-irqajja’ tal-art 13, 15, 18, 28, 29, 34, 66 u 77 taż-żona 1 u l-irqajja’ tal-art 35 u 51 taż-żona 4)

La Canonja

Cambrils

Capafonts

Castellvell del Camp

El Catllar

Colldejou

Constantí

Duesaigües

La Febró

Figuerola del Camp

Flix

Garcia (għajr ir-roqgħa art 66 taż-żona 3, l-irqajja’ art 101, 105 u 111 sa 113 taż-żona 6, iż-żoni 7, 8, 9, 10 u 11, l-irqajja’ art 1 sa 13, 17 sa 38, 45, 133 u 134 taż-żona 12, l-irqajja’ art 70 sa 102, 104, 111, 220 sa 234, 314 u 315 taż-żona 13, ir-roqgħa art 3 taż-żona 15, ir-roqgħa art 65 taż-żona 22 u l-irqajja’ art 26 sa 43, 60 sa 68, 70 sa 81, 83, 84, 86, 87 u 88 taż-żona 23)

Els Garidells

Ginestar

La Masó

Masllorenç

Maspujols

El Milà

Miravet

Montbrió del Camp

Montferri

Mont-ral

Mont-roig del Camp

Móra d’Ebre

Móra la Nova (għajr l-irqajja’ tal-art 69, 70, 113 u 120 taż-żona 4, iż-żona 5, l-irqajja’ tal-art 3 sa 15, 20 sa 27, 30 sa 54, 56, 57, 58, 59 u 61 sa 73 taż-żona 6, l-irqajja’ tal-art 8, 9, 10, 14, 16, 24, 30 sa 46, 48, 49, 50, 56 u 59 sa 66 taż-żona 7, l-irqajja’ tal-art 76 sa 89, 91 sa 97, 99, 100, 101, 102, 105 u 106 taż-żona 8, l-irqajja’ tal-art 38 sa 48, 50, 51, 52, 53, 55, 56, 57, 58, 73 u 74 taż-żona 9, ir-roqgħa art 8 taż-żona 10 u r-roqgħa art 99 taż-żona 13)

El Morell

La Nou de Gaià

Nulles

La Palma d’Ebre

Els Pallaresos

Perafort

El Perelló

El Pla de Santa Maria

La Pobla de Mafumet

La Pobla de Montornès

El Pont d’Armentera

Prades

Puigpelat

Rasquera

Renau

Reus

Riba-roja d’Ebre

La Riera de Gaià

Riudecanyes

Riudecols

Riudoms

Rodonyà

El Rourell

Salomó

Salou

La Secuita

La Selva del Camp

Tarragona

Tivissa (għajr iż-żoni 2, 4, 6, 7, 8, 9, 10, 11, 12, 21, 22 u 23, l-irqajja’ tal-art 238, 239, 240, 241, 242, 243, 244, 245, 246, 247, 248, 249, 250, 251, 253 u 254 taż-żona 17 u r-roqgħa art 29 taż-żona 24)

La Torre de l’Espanyol

Torredembarra

Vallmoll

Valls

Vespella

Vilabella

Vilallonga del Camp

Vilanova d’Escornalbou

Vila-rodona

Vila-seca

Vinebre

Vinyols i els Arcs

7. Varjetà jew varjetajiet tad-dwieli li minnhom jinkiseb l-inbid/jinkisbu l-inbejjed

Macabeo - Viura

Tempranillo - Ull de Llebre

8. Deskrizzjoni tar-rabta/rabtiet

Iż-żona ta’ Camp de Tarragona għandha klima Mediterranja.

Iż-żona ta’ Ribera d’Ebra tokkupa l-Baċir Idrografiku ta’ Mora u tieħu l-forma ta’ wied imdawwar b’muntanji għoljin, bix-Xmara Ebro tgħaddi minn nofsu.

Inbid

Kemm it-tip ta’ ħamrija (li ma hijiex fertili ħafna fiż-żona ta’ Camp u li hija magħmula minn materjal tal-ġebel tal-ġir fiż-żona max-xtut tal-Ebro) kif ukoll il-klima huma riflessi fil-konċentrazzjoni ta’ zokkor u fil-qawwa alkoħolika proprja.

L-influwenza diretta tal-baħar u t-tip ta’ ħamrija fiż-żona tal-Camp de Tarragona jippermettu li jiġu prodotti nbejjed bojod, b’togħma tajba u bbilanċjati ħafna. L-inbejjed huma kemxejn aċidużi, għandhom kontenut alkoħoliku għoli u għandhom aromi li, b’mod partikolari fil-każ tal-ħomor, jitjiebu maż-żmien.

L-inbejjed ħomor huma solidi u aromatiċi, b’konċentrazzjoni għolja kemm ta’ aromi kif ukoll ta’ togħmiet. L-inbejjed rożè għandhom kulur taċ-ċirasa jgħajjat ħafna, b’konċentrazzjoni ta’ aromi li hija karatteristika tal-Mediterran.

Il-livell għoli ta’ xemx fiż-żona jagħti spinta lill-iżvilupp tal-kuluri qawwija li huma tant tipiċi tal-inbejjed tagħna, speċjalment il-ħomor.

Fiż-żona Ribera d’Ebre, il-ħamrija bil-ġir u l-klima bl-influwenza kontinentali tagħha jwasslu għal inbejjed bojod ileqqu ħafna. L-inbejjed ħomor jikkombinaw l-għamla u l-kulur tal-għeneb cariñena u r-rikkezza tal-għeneb garnacha, minħabba li dawn iż-żewġ varjetajiet tradizzjonali huma dawk li jitkabbru fiż-żona. In-nuqqas konsiderevoli tal-ilma fiż-żona jispjega l-volum ta’ qtugħ aktar baxx għal kull ettaru u l-kontenut alkoħoliku ogħla fiż-żoni interni.

Il-prevalenza tal-varjetajiet tradizzjonali fil-produzzjoni tal-kategoriji u tat-tipi differenti ta’ nbid tintegra dawn l-inbejjed fir-reġjun li joriġinaw minnu.

Inbid frizzanti ta’ kwalità u nbid semifrizzanti

It-topografija taż-żona tad-DOP “Tarragona” ma hijiex ikkumplikata: il-biċċa l-kbira tal-art tinsab f’altitudni baxxa. It-topografija taż-żona ta’ Camp de Tarragona għandha żewġ karatteristiċi distintivi: is-Serralada Prelitoral (is-Serbut ta’ Qabel il-Kosta) u l-pjanuri tal-kosta.

L-għoljiet weqfin tas-Serralada Prelitoral jinfluwenzaw il-kundizzjonijiet tal-klima tal-pjanuri tal-kosta, li huwa fejn jitkabbru d-dwieli.

Il-pajsaġġ li fuqu jitħawlu l-vinji huwa karatteristiku taż-żona, u jintużaw metodi ta’ tkabbir tradizzjonali.

Dawn il-karatteristiċi tal-pajsaġġ, li jagħtu klima tipikament Mediterranja b’ħafna sigħat ta’ xemx u provvista relattivament baxxa ta’ ilma, flimkien mat-tipi ta’ ħamrija taż-żona tad-DOP “Tarragona” (ħamrija li ma hijiex fertili ħafna u li għandha kontenut baxx ta’ fosfru), huma ideali għat-tkabbir ta’ għeneb għall-produzzjoni ta’ nbejjed frizzanti ta’ kwalità.

Il-ħamrija taż-żona tad-DOP “Tarragona” (li ma hijiex fertili ħafna fiż-żona ta’ Camp u li hija magħmula minn materjal tal-ġebel tal-ġir fiż-żona max-xtut tal-Ebro) twassal għal inbejjed ileqqu, aromatiċi u fini ħafna, li huma wkoll ideali għall-produzzjoni tal-inbejjed frizzanti.

Il-klima Mediterranja, b’sigħat twal ta’ dawl tax-xemx, twassal għal għeneb li – jekk jinqata’ qabel fil-fażi tal-maturazzjoni, meta jkun aċiduż ħafna u inqas alkoħoliku – jipproduċi nbejjed bażiċi li huma ideali għall-produzzjoni tal-inbejjed frizzanti.

Inbid likur

Il-ħamrija taż-żona tad-DOP “Tarragona” ma hijiex fertili ħafna fiż-żona ta’ Camp de Tarragona u hija magħmula minn materjal kalkarju fiż-żona tul ix-xtajta tal-Ebro.

Il-klima, speċjalment f’żoni interni fejn ma tantx hemm ilma, jirriżultaw f’għeneb li huwa ideali għall-produzzjoni ta’ nbejjed likuri, minħabba l-kontenut għoli ta’ zokkor u l-qawwa alkoħolika għolja tagħhom.

Filwaqt li ma tintuża l-ebda prattika speċjali, it-tkabbir tad-dwieli fiż-żona huwa adattat għall-kundizzjonijiet naturali tal-art, u d-densità moderata tat-tħawwil twassal għal għeneb b’aċidità u qawwa alkoħolika li huma ottimali għall-produzzjoni tal-inbejjed likuri.

Fir-rigward tal-fatturi kulturali u storiċi, l-ewwel regolament, li ġie adottat fl-1947, ipproteġa biss l-inbejjed tal-varjetà “Tarragona clásico”, inbid likur li jiġi mmaturat fi btieti tal-ballut. It-“Tarragona clásico” jista’ jkun inbid ħelu, nofsu misjur jew xott, kif ukoll l-inbid “rancio”.

Emenda sussegwenti fl-1959 estendiet il-protezzjoni għall-inbejjed xotti u ħelwin mezzan.

Dan kollu t’hawn fuq huwa prova tal-importanza tal-inbejjed likuri fir-reġjun tagħna u r-rabta tagħhom miegħu.

Inbid minn għeneb imqadded

Inbid minn għeneb imqadded tradizzjonalment jiġi prodott fiż-żona ta’ Ribera d’Ebre.

Il-produzzjoni ta’ dawn l-inbejjed hija marbuta mal-ħamrija kalkarja u/jew mhux fertili ħafna, li tirriżulta f’għeneb b’kontenut għoli ta’ zokkor meħtieġ biex isiru l-inbejjed.

Il-klima taż-żona, li hija Mediterranja iżda għandha influwenzi kontinentali, bi sjuf sħan ħafna u nuqqas sostanzjali ta’ ilma, tirriżulta f’għeneb li huwa ideali għall-produzzjoni tal-inbid minn għeneb imqadded, minħabba l-kontenut għoli ta’ zokkor residwu u l-qawwa alkoħolika ottimali tiegħu.

Il-metodu ta’ kultivazzjoni tad-dwieli, li huwa bbażat fuq il-metodi tradizzjonali taż-żona u jqis il-karatteristiċi speċifiċi tal-art u tal-varjetà, jagħmel iż-żona ideali għall-produzzjoni tal-inbid minn għeneb imqadded.

Il-prattika enoloġika użata għall-produzzjoni tal-inbid minn għeneb imqadded (“vimblanc”) tinvolvi t-tnixxif tal-għeneb fuq l-imwejjed bl-użu tal-metodu “sol y serena” (fejn l-għeneb ikun espost għax-xemx matul il-ġurnata u għal temperaturi aktar friski billejl), wara li jkunu nħasdu fil-grad ottimali ta’ tisjir tagħhom. Ladarba l-għeneb jiġi mqadded, l-inbid isir mingħajr ma jiżdied l-alkoħol. Peress li l-għeneb huwa mqadded, għandu konċentrazzjoni għolja ħafna ta’ zokkor. Dan ifisser li l-proċess tal-fermentazzjoni bil-ħmira jispiċċa malajr, u jirriżulta fi nbid ħelu ħafna.

9. Rekwiżiti oħra applikabbli

Qafas legali:

Fil-leġiżlazzjoni nazzjonali

Tip ta’ rekwiżit ieħor:

Dispożizzjonijiet addizzjonali relatati mat-tikkettar

Deskrizzjoni tal-kondizzjoni:

Il-kelma “Tarragona” trid tinkiteb b’ittri kapitali u tidher taħt il-kliem “Denominación de Origen Protegida” (Denominazzjoni ta’ Oriġini Protetta).

L-għoli massimu tal-ittri użati biex jindikaw “Tarragona” huwa ta’ 4 mm, u nofs dak ta’ “Denominación de Origen Protegida”.

Link għall-ispeċifikazzjoni tal-prodott

http://incavi.gencat.cat/web/.content/03-denominacions-origen/documents/plecs/fitxers-binaris/control-canvis-Tarragona-Pliego-de-Condiciones.pdf

(1) ĠU L 347, 20.12.2013, p. 671.